CELEX: 32017D2078
Language: lv
Date: 2017-11-10 00:00:00
Title: Komisijas Īstenošanas lēmums (ES) 2017/2078 (2017. gada 10. novembris), ar ko atbilstīgi Eiropas Parlamenta un Padomes Regulai (EK) Nr. 258/97 atļauj kā jaunu pārtikas produktu sastāvdaļu plašāk lietot beta-glikānus (izziņots ar dokumenta numuru C(2017) 7391)

14.11.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 295/77
               
            KOMISIJAS ĪSTENOŠANAS LĒMUMS (ES) 2017/2078
      (2017. gada 10. novembris),
      ar ko atbilstīgi Eiropas Parlamenta un Padomes Regulai (EK) Nr. 258/97 atļauj kā jaunu pārtikas produktu sastāvdaļu plašāk lietot beta-glikānus
      
         
            (izziņots ar dokumenta numuru C(2017) 7391)
         
      
      (Autentisks ir tikai teksts angļu valodā)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
      tā kā:
      
                  (1)
               
               
                  Komisijas Īstenošanas lēmums 2011/762/ES (2) saskaņā ar Regulu (EK) Nr. 258/97 atļāva tirgū laist rauga beta-glikānus kā jaunu pārtikas produktu sastāvdaļu izmantošanai konkrētā pārtikā un pārtikas produktos, tostarp dzērienos, kā arī uztura bagātinātajos, īpašas diētas pārtikas produktos un pilnīgos uztura aizstājējos svara kontrolei.
               
            
                  (2)
               
               
                  2016. gada 25. aprīlī uzņēmums Leiber GmbH Īrijas kompetentajai iestādei iesniedza lūgumu par rauga beta-glikānu kā jaunas pārtikas produktu sastāvdaļas lietojuma veidu un lietošanas devu paplašināšanu. Konkrētāk, uzņēmums lūdza rauga beta-glikānu lietojumu paplašināt, ietverot papildu pārtikas kategorijas, un palielināt rauga beta-glikānu maksimālās dienas devas attiecībā uz tām pārtikas kategorijām, kam tas jau atļauts ar Īstenošanas lēmumu 2011/762/ES.
               
            
                  (3)
               
               
                  2016. gada 7. novembrī Īrijas kompetentā iestāde sniedza sākotnējo novērtējuma ziņojumu. Minētajā ziņojumā tā secināja, ka rauga beta-glikānu lietojuma veidu un piedāvāto maksimālo lietošanas devu paplašināšana atbilst Regulas (EK) Nr. 258/97 3. panta 1. punktā noteiktajiem jaunu pārtikas produktu kritērijiem.
               
            
                  (4)
               
               
                  2016. gada 15. novembrī Komisija sākotnējo novērtējuma ziņojumu nosūtīja pārējām dalībvalstīm.
               
            
                  (5)
               
               
                  Regulas (EK) Nr. 258/97 6. panta 4. punkta pirmajā daļā noteiktajā 60 dienu laikposmā citas dalībvalstis pauda pamatotus iebildumus. Pēc tam pieteikuma iesniedzējs attiecīgi grozīja pieprasījumu attiecībā uz piedāvātajām pārtikas kategorijām un ar piedāvātajām lietošanas devām. Minētais grozījums un pieteikuma iesniedzēja papildu skaidrojumi kliedēja dalībvalstu un Komisijas bažas.
               
            
                  (6)
               
               
                  Eiropas Parlamenta un Padomes Direktīvā 2002/46/EK (3) ir noteiktas uztura bagātinātājiem piemērojamās prasības. Eiropas Parlamenta un Padomes Regulā (EK) Nr. 1925/2006 (4) ir noteiktas prasības par vitamīnu un minerālvielu, un dažu citu vielu pievienošanu pārtikai. Eiropas Parlamenta un Padomes Regulā (ES) Nr. 609/2013 (5) ir noteiktas vispārīgas sastāva un informācijas prasības pārtikai, kas paredzēta zīdaiņiem un maziem bērniem, īpašiem medicīniskiem nolūkiem paredzētai pārtikai, kā arī pilnīgiem uztura aizstājējiem svara kontrolei. Minētos tiesību aktus var piemērot rauga beta-glikāniem. Tāpēc rauga beta-glikānu lietošana būtu jāatļauj, neskarot minēto un citu tiesību aktu prasības, ko piemēro paralēli Regulai (EK) Nr. 258/97.
               
            
                  (7)
               
               
                  Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO LĒMUMU.
      1. pants
      Neskarot Direktīvas 2002/46/EK, Regulas (EK) Nr. 1925/2006 un Regulas (ES) Nr. 609/2013 noteikumus, rauga (Saccharomyces cerevisiae) beta-glikānus, kuru specifikācija dota šā lēmuma I pielikumā, drīkst laist Savienības tirgū kā jaunu pārtikas produktu sastāvdaļu, to lietojot tādā veidā un tādās maksimālajās devās, kādas noteiktas šā lēmuma II pielikumā.
      2. pants
      Ar šo lēmumu atļauto rauga (Saccharomyces cerevisiae) beta-glikānu nosaukums tos saturoša pārtikas produkta marķējumā ir “rauga (Saccharomyces cerevisiae) beta-glikāni”.
      3. pants
      Šis lēmums ir adresēts uzņēmumam Leiber GmbH, Hafenstraße 24, 49565 Bramsche, Vācija.
      
         Briselē, 2017. gada 10. novembrī
         
            
               Komisijas vārdā –
            
            
               Komisijas loceklis
            
            Vytenis ANDRIUKAITIS
         
      
      
         (1)  OV L 43, 14.2.1997., 1. lpp.
      
      
         (2)  Komisijas 2011. gada 24. novembra Īstenošanas lēmums 2011/762/ES, ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū rauga beta-glikānus kā jaunu pārtikas produktu sastāvdaļu (OV L 313, 26.11.2011., 41. lpp.).
      
         (3)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).
      
         (4)  Eiropas Parlamenta un Padomes 2006. gada 20. decembra Regula (EK) Nr. 1925/2006 par vitamīnu un minerālvielu, un dažu citu vielu pievienošanu pārtikai (OV L 404, 30.12.2006., 26. lpp.).
      
         (5)  Eiropas Parlamenta un Padomes 2013. gada 12. jūnija Regula (ES) Nr. 609/2013 par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr. 41/2009 un (EK) Nr. 953/2009 (OV L 181, 12.6.2013., 35. lpp.).
      
         I PIELIKUMS
         
            RAUGA (SACCHAROMYCES CEREVISIAE) BETA-GLIKĀNU SPECIFIKĀCIJA
         
         
            Apraksts
         
         Beta-glikāni ir sarežģītas struktūras lielmolekulāri (100–200 kDa) polisaharīdi, kas atrodas daudzu raugu un graudaugu šūnu apvalkos. “Rauga beta-glikānu” ķīmiskais nosaukums ir (1-3),(1-6)-β-D-glikāni.
         Beta-glikāni sastāv no skeleta, ko veido ar β-1,3 saitēm saistīti glikozes atlikumi, kuri sazarojas β-1,6 savienojumos, un pie kā ar β-1-4-saitēm ir piesaistīts hitīns un mannoproteīni.
         Šī jaunā pārtikas sastāvdaļa ir augstas tīrības pakāpes (1,3)-(1,6)-β-D-glikāns, kas izolēts no rauga Saccharomyces cerevisiae, nešķīst ūdenī, taču ir disperģējams daudzās šķidrajās matricēs.
         
            Rauga (Saccharomyces cerevisiae) beta-glikānu specifikācija
         
         
                     Parametrs
                  
                  
                     Specifikācijas vērtības
                  
               
                     
                        Šķīdība
                     
                  
                  
                     
                        Nešķīst ūdenī, taču ir disperģējams daudzās šķidrajās matricēs
                     
                  
               
                     Ķīmiskie dati
                  
               
                     (1,3)-(1,6)-β-D-glikāns
                  
                  
                     > 80 %
                  
               
                     Pelni
                  
                  
                     < 2 %
                  
               
                     Mitrums
                  
                  
                     < 6 %
                  
               
                     Olbaltumvielas
                  
                  
                     < 4 %
                  
               
                     Kopējie tauki
                  
                  
                     < 3 %
                  
               
                     Mikrobioloģiskie dati
                  
               
                     Kopējais mikroorganismu daudzums
                  
                  
                     < 1 000  KVV/g
                  
               
                     Enterobaktērijas
                  
                  
                     < 100 KVV/g
                  
               
                     Kopējais koliformu daudzums
                  
                  
                     < 10 KVV/g
                  
               
                     Raugs
                  
                  
                     < 25 KVV/g
                  
               
                     Pelējums
                  
                  
                     < 25 KVV/g
                  
               
                     
                        Salmonella ssp.
                  
                  
                     25 g paraugā nekonstatē
                  
               
                     
                        Escherichia coli
                     
                  
                  
                     1 g paraugā nekonstatē
                  
               
                     
                        Bacillus cereus
                     
                  
                  
                     < 100 KVV/g
                  
               
                     
                        Staphylococcus aureus
                     
                  
                  
                     1 g paraugā nekonstatē
                  
               
                     Smagie metāli
                  
               
                     Svins
                  
                  
                     < 0,2 mg/g
                  
               
                     Arsēns
                  
                  
                     < 0,2 mg/g
                  
               
                     Dzīvsudrabs
                  
                  
                     < 0,1 mg/g
                  
               
                     Kadmijs
                  
                  
                     < 0,1 mg/g
                  
               
      
         II PIELIKUMS
         
            RAUGA (SACCHAROMYCES CEREVISIAE) BETA-GLIKĀNU ATĻAUTIE LIETOJUMI
         
         
                     Pārtikas kategorija
                  
                  
                     Rauga beta-glikānu maksimālā deva
                  
               
                     Uztura bagātinātāji, kas definēti Direktīvā 2002/46/EK, izņemot uztura bagātinātājus zīdaiņiem un maziem bērniem
                  
                  
                     1,275 g dienā bērniem, kas vecāki par 12 gadiem, un pieaugušiem cilvēkiem
                     0,675 g dienā bērniem, kas jaunāki par 12 gadiem
                  
               
                     Pilnīgi uztura aizstājēji svara kontrolei, kas definēti Regulā (ES) Nr. 609/2013
                  
                  
                     1,275 g dienā
                  
               
                     Īpašiem medicīniskiem nolūkiem paredzēta pārtika, kas definēta Regulā (ES) Nr. 609/2013, izņemot īpašiem medicīniskiem nolūkiem paredzētu pārtiku, kas paredzēta zīdaiņiem un maziem bērniem
                  
                  
                     1,275 g dienā
                  
               
                     Dzērieni uz augļu un/vai dārzeņu sulas bāzes, arī koncentrāti un dehidrētas sulas
                  
                  
                     1,3 g/kg
                  
               
                     Dzērieni ar augļu garšu
                  
                  
                     0,8 g/kg
                  
               
                     Pulveris kakao dzērienu pagatavošanai
                  
                  
                     38,3 g/kg (pulverī)
                  
               
                     Graudu batoniņi
                  
                  
                     6 g/kg
                  
               
                     Brokastu pārslas
                  
                  
                     15,3 g/kg
                  
               
                     Ātri pagatavojamās pilngraudu pārslu biezputras ar augstu šķiedrvielu saturu
                  
                  
                     1,5 g/kg
                  
               
                     Mīkstie cepumi
                  
                  
                     2,2 g/kg
                  
               
                     Sausie cepumi
                  
                  
                     6,7 g/kg
                  
               
                     Dzērieni uz piena bāzes
                  
                  
                     3,8 g/kg
                  
               
                     Fermentēta piena produkti
                  
                  
                     3,8 g/kg
                  
               
                     Piena produktu analogi
                  
                  
                     3,8 g/kg
                  
               
                     Citi dzērieni
                  
                  
                     0,8 g/kg (gatavs dzeršanai)
                  
               
                     Piena pulveris
                  
                  
                     25,5 g/kg
                  
               
                     Zupas un sausie zupas maisījumi
                  
                  
                     0,9 g/kg (gatavs ēšanai)
                     1,8 g/kg (kondensēts)
                     6,3 g/kg (pulverī)
                  
               
                     Šokolāde un konditorejas izstrādājumi
                  
                  
                     4 g/kg
                  
               
                     Proteīna batoniņi un pulveri
                  
                  
                     19,1 g/kg
                  
               
                     Ievārījums, marmelāde un citi augļu pārstrādes produkti
                  
                  
                     11,3 g/kg